ऐसा आज तक नही हुआ कि जिन्होंने भोतर खोजा, वे फिर कभी बाहर खोजने गये । जिन्होने भीतर झाका, उन्होंने पा लिया। भीतर कुछ है। भीतर कुछ अद्भुत विराजमान है। भीतर कुछ हमारा सोया है। और मैं आपको कहू, सच भी है, कभी अपने जीवन का भी विचार करे, तो सत्य की अन्तर- झलके मिलनी शुरू हो जायेंगी।
मैं आपसे पूछू, आप दुख चाहते क्यो नहीं हैं ? आप आनन्द क्यो चाहते हैं ? इस जमीन पर कोई भी दुख क्यो नहीं चाहता है ? महाबीर ने कहा है, कोई भी ने
दुख नहीं चाहता। क्यो नहीं चाहता, कभी भी पूछा ? हम दुख नहीं चाहते, लोग भी दुख नहीं चाहते, लेकिन क्यो लोग नहीं चाहते। बडी अजीब बात है, हम जीवन भर दुख नहीं चाहते, लेकिन यह नहीं पूछते कि हम क्यो दुख नहीं चाहते ? अगर यह पूछें तो एक अद्भुत उत्तर आपको ज्ञात होगा। अगर भाप दुख नही चाहते हैं तो उसका अर्थ यह हुआ कि दुख विजातीय है, दुख फॉरेन है। आपके स्वरूप के विपरीत है, इसलिए नहीं चाहते हैं। मेरा स्वरूप कही न कही आनन्द होगा, इसलिए दुख को नहीं चाहते। अन्यथा दुख की न-चाह पैदा न होती । दुख को न चाहने का अर्थ है कि भीतर कही आपका स्वरूप आनन्द है, इसलिए दुख नहीं चाहते। सच तो यह है कि अगर आपका स्वरूप दुख होता, तो दुख का आपको पता भी नहीं चल सकता था। अगर मेरा स्वरूप दुख होता तो मुझे दुख का पता नहीं चल सकता था। बल्कि जब दुख आता, तो मैं और प्रेम से उसे ग्रहण कर लेता । वह तो मेरे स्वरूप को और समृद्ध करता । लेकिन कोई दुख को ग्रहण नहीं करना चाहता है। यह इस बात की सूचना है कि दुख स्वरूप को समृद्ध नहीं करता है, दुख स्वरूप को बढाता नही है । दुख स्वरूप के विपरीत है, अनुकूल नही ।
अगर दुख स्वरूप के विपरीत है, तो स्वरूप आनन्द होगा । हम आनन्द को चाहते हैं, क्योकि हमारा स्वरूप आनंद है । हममे से कोई